google/wiki40b huggingface dataset:
Radava

Dejiny

Hoci prvý známy záznam o Radave je z roku 1237, kedy bol uhorským panovníkom kráľ Belo IV., samotná obec a jej široké okolie majú oveľa staršiu históriu. Z archeologických výskumov sa predpokladá, že v Radave bolo osídlenie už v neolite v čase 6000 až 3000 rokov pred Kr.. V lokalite sa nachádza aj sídlisko volútovej – lineárovej kultúry. Je to najstaršia známa roľnícka kultúra v Európe (asi z čias 5. tisícročia pred Kr.). V druhej polovici 20. storočia boli objavené aj artefakty z doby bronzovej, staroslovanské sídlisko z čias kniežaťa Pribinu, Rastislavovej a Svätoplukovej ríše z 9. storočia. 
Niekdajšia Radava sa delila na dve osady. V polovici 15. storočia sa spomína Kostolná Radava a od roku 1534 je písomne doložená aj Malá Radava - Kys Rendwe. Ak je názov Radavy (Rendve) pôvodne odvodený od priezviska Radvanský, ktorí mali majetok v Radvani, ale aj v Radave, môžeme povedať, že genéza obce má opodstatnenú históriu spätú s touto významnou zemianskou rodinou. Ak by sme však analyzovali súčasný názov obce Radava a rozdelili ho na dve časti, môžeme čítať aj - „rád dáva“.

Súčasnosť

V Radave je vo veľkej miere rozvinuté poľnohospodárstvo. Darí sa vinohradníctvu i pestovaniu zeleniny a rôzneho druhu ovocia. V obci sa nachádza knižnica a Dom kultúry, ktorý slúži rôznym kultúrnym a spoločenským podujatiam, diskotékam, či svadbám. Športovým nadšencom je k dispozícií futbalové ihrisko a Športový klub s posilňovňou a stolným tenisom.
V obci je rímskokatolícky kostol sv. Cyrila a Metoda postavený a posvätený v roku 1970 a konsekrovaný až 13. októbra roku 1991. Jeho autormi sú Ing. ak. arch. Vladimír Záborský a Ing. Ján Jendželovský s manželkou Alicou. Autorom vitráží je Ak. arch. Ján Šimo-Svrček. Kostol je nepravidelného tvaru. Na čelnom murive je farebná vitráž patrónov sv. Cyrila a Metoda. Táto i všetky ostatné farebné vitráže okien boli vyhotovené v roku 1971. V sakristii sa nachádza novogotický oltár premiestnený z bohostánku Ducha Svätého.

Historické pamiatky

Rímskokatolícky kostol Ducha Svätého – postavený v barokovom slohu okolo roku 1700. Bol vybudovaný na základoch staršej gotickej stavby. Je to jednoloďový priestor s presbytériom so segmentovým uzáverom a stavanou vežou. Pod loďou kostola sa nachádza krypta rodiny Dóriovcov. V rokoch 1981 - 1985 bol kostol kompletne zrekonštruovaný.
ISO 3166-2:CV

Kódy ISO 3166-2 pre Kapverdy identifikujú 17 územných celkov. Prvá časť (CV) je medzinárodný kód pre Kapverdy, druhá časť pozostáva z dvoch písmen identifikujúcich územný celok.

Zoznam kódov

CV-BR Brava 
CV-BV Boa Vista 
CV-CA Santa Catarina 
CV-CR Santa Cruz 
CV-CS São Miguel 
CV-MA Maio 
CV-MO Mosteiros 
CV-PA Paúl 
CV-PN Porto Novo 
CV-PR Praia 
CV-RG Ribeira Grande 
CV-SD São Domingos 
CV-SF São Filipe 
CV-SL Sal 
CV-SN São Nicolau 
CV-SV São Vicente 
CV-TA Tarrafal
Saint-Senier-sous-Avranches

Poloha

Obec má rozlohu 8,62 km². Najvyšší bod je položený 126 m n. m. a najnižší bod 7 m n. m.

Obyvateľstvo

Počet obyvateľov obce je 1 306 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cirocha

Prameň

Pramení v Bukovských vrchoch pod Ruským sedlom (795 m n. m.) v nadmorskej výške 765 m n. m., v blízkosti slovensko-poľskej štátnej hranice.

Opis toku

Tečie najprv na juh, priberá menšie prítoky a vteká do Ruskej kotliny, kde priberá zľava Ruský potok a stáča sa na juhozápad. Sprava ďalej priberá Smolník a vteká do vodnej nádrže Starina. Už do vodnej nádrže sa vlievajú Stružnica zo severu a Hricov potok zo západu.
Pod priehradným múrom rieka tečie na juh po hranici medzi Bukovskými vrchmi (podcelok Nastaz) a Laboreckou vrchovinou. Zľava priberá Havrilovec a vstupuje do Beskydského predhoria. Ďalej tečie na juhozápad cez Stakčín, kde priberá zľava Trnovec a z pravej strany Chotinku, nasleduje Kuršina zľava a rieka sa stáča na západ.
Potom priberá ľavostrannú Bystrú, preteká územím mesta Snina, kde priberá Pčolinku sprava, potom tečie popri obci Belá nad Cirochou, kde priberá Barnov zľava, výraznejšie meandruje a smeruje viac-menej k juhozápadu. Následne priberá Zajacov potok a Trsťový potok sprava, preteká katastrálnymi územiami obcí Dlhé nad Cirochou a Modra nad Cirochou, zľava priberá Voniarsky potok a Dielnicu (167,9 m n. m.), sprava Zvoníkov potok. Pokračuje katastrálnym územím obce Kamenica nad Cirochou, pri Lackovciach priberá z ľavej strany Kamenicu (156,1 m n. m.), vytvára veľký oblúk medzi obcami Lackovce a Hažín nad Cirochou a tečie na západ. Východne od Humenného sa vlieva do Laborca v nadmorskej výške okolo 149 m n. m.
Stranícka diktatúra

Vláda jednej strany, systém jednej strany, štát jednej strany alebo stranícka diktatúra je spôsob politického usporiadania, v ktorom na čele spoločnosti stojí jediná politická strana, ktorá spoločnosť hegemonisticky ovláda. V štáte môže existovať viac politických strán, ale jediná strana má vždy dominantné postavenie. Takýto systém sa označuje aj ako systém s hegemonistickou stranou.
Forma vlády v takomto štáte sa označuje ako diktatúra. Ak zasahuje do všetkých aspektov verejného a súkromného života občanov, hovoríme o totalitarizme. Ak je principiálnou politickou silou necivilné zoskupenie, hovoríme o vojenskej diktatúre, aj keď sú hranice medzi civilnou a vojenskou diktatúrou často nejasné.

Komunistická diktatúra

Principiálnou ideológiou, o ktorú sa opiera komunistická diktatúra je komunizmus. Sovietsky zväz a jeho satelitné štáty sa niekedy označujú termínom komunistické štáty, aj keď komunizmus v nich nebol nikdy nastolený, ani sami seba takto nikdy neoznačovali. Svoje zriadenie označovali termínom socializmus a tvrdili, že komunizmus hodlajú nastoliť v budúcnosti, po jeho vybudovaní.
 Sovietsky zväz
 Čína

Fašistická diktatúra

Taliansko
 Španielsko
 Argentína

Nacistická diktatúra

Nemecko
Courménil

Poloha

Obec má rozlohu 9,53 km². Najvyšší bod je položený 289 m n. m. a najnižší bod 154 m n. m.

Obyvateľstvo

Počet obyvateľov obce je 123 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cyklokorytnička

Cyklokorytnička je cyklistická trasa, spájajúca Ružomberok s Korytnicou, vybudovaná prevažne na telese zaniknutej úzkorozchodnej železničnej trate.
Cyklokorytnička vznikla ako náučno-relaxačná cyklotrasa údolím Revúckej doliny, oddeľujúcej Veľkú Fatru od Nízkych Tatier. Trasa je svojím charakterom nenáročná a vyhovuje aj rodinám s deťmi (pozor však na miesta, kde cyklotrasa križuje cestu I/59). Prejazd je odporúčaný na horskom bicykli (a na vlastnú zodpovednosť). Na cyklotrase bolo osadených viacero tabúľ s informáciami o histórii pôvodnej železnice a s informáciami o okolitej krajine. Cieľ trasy je v Korytnici, ktorá je známa svojimi minerálnymi prameňmi. Občerstvenie popri trase sa nachádza aj v Liptovskej Osade, na Podsuchej, v Bielom Potoku a v Ružomberku. Trasa meria 23 km s prevýšením 400 m.

História

V roku 1908 bola v Revúckej doline sprevádzkovaná úzkorozchodná miestna železničná trať z Ružomberka, ležiaceho na trase Košicko-bohumínskej železnice do kúpeľnej osady Korytnica. Trať bola v prevádzke do roku 1974, kedy bola zrušená a koľajový zvršok postupne znesený.
Pre cykloturistov bola trasa z Ružomberka po Liptovskú Osadu čiastočne upravená v roku 2001. Od Liptovskej Osady až po Korytnicu bola postupne upravovaná a budovaná od konca roku 2015 a na jar 2016. Otvorená bola v sobotu 11. júna 2016.
Saint-Maurice-en-Valgodemard

Poloha

Saint-Maurice-en-Valgodemard má rozlohu 36,37 km². Najvyšší bod je položený 2 824 m n. m. a najnižší bod 875 m n. m.

Obyvateľstvo

Saint-Maurice-en-Valgodemard má 133 obyvateľov (2009).
Graf vývoja obyvateľstva:
Zdroje: INSEE
Veľvyslanectvo Slovenskej republiky v Bangkoku

Veľvyslanectvo Slovenskej republiky v Bangkoku, skrátene VV SR v Bangkoku (angl. The Embassy of the Slovak Republic in Bangkok) je zastupiteľský úrad Slovenska, ktorému diplomaticky a konzulárne prislúcha Thajsko, Laos, Kambodža a Mjanmarsko. Sídli na 9. poschodí mrakodrapu BKI Tower (nazývaný aj YWCA Building) na South Sathorn Road 25 v Bangkoku v Thajsku. Veľvyslanectvo riadi mimoriadny a splnomocnený veľvyslanec Stanislav Opiela, ktorý bol vymenovaný prezidentom SR Andrejom Kiskom 15. decembra 2015 a funkcie sa ujal 30. decembra 2015.
Zastupiteľský úrad nadväzuje na veľvyslanectvo ČSFR v Bangkoku, ktoré bolo zriadené začiatkom roka 1991 (na úrovni veľvyslanectiev spadalo Thajsko do pôsobnosti československého veľvyslanectva v Rangúne fungujúceho od roku 1975). 30. decembra 1992 thajská vláda potvrdila rozhodnutie uznať Česko a Slovensko ako nástupnícke štáty zanikajúcej ČSFR dňom 1. januára 1993.
Honnelles

Obyvateľstvo

Obec má približne 4 971 obyvateľov (2010).
Bernská dohoda o ochrane literárnych a umeleckých diel

Bernský dohovor o ochrane literárnych a umeleckých diel je medzinárodná zmluva uzavretá roku 1886 vo švajčiarskom Berne, ktorá zaistila medzinárodný význam autorských práv. Pred uzavretím tejto dohody bežne štáty neuznávali autorské práva cudzích štátnych príslušníkov. Dohoda zaistila jednotný minimálny základ pre ochranu týchto práv vo všetkých štátoch, ktoré dohodu podpísali.
Bernská dohoda bola mnohokrát doplnená a upravená: 1908 (Berlín), 1928 (Rím), 1948 (Brusel), 1967 (Štokholm) a 1971 (Paríž). Slovenská republika sa zúčastňuje Dohovoru od roku 1921 a parížskym znením je viazaná od 11. apríla 1980.
Od roku 1967 sa jej správou zaoberá Svetová organizácia duševného vlastníctva (WIPO).

Obsah

Ide o tradičný autorskoprávny dohovor, ktorý určuje členským štátom povinnosť ochrany autorského práva aspoň na minimálnej úrovni zakotvenej v dohovore. Zároveň obsahuje výhrady v prospech národných úprav pre oblasti výslovne uvedené v dohovore, napr. výnimky z výlučného práva autora, rozsah pôsobnosti autorského zákona na diela úžitkového umenia, zásadu teritoriality, podľa ktorej sa ochrana práv duševného vlastníctva riadi právnou úpravou štátu, kde sa ochrana uplatňuje. Dohovor obsahuje aj pravidlo porovnávania trvania ochrany, podľa ktorého ochrana nepresiahne trvanie ustanovené v štáte pôvodu diela. Táto zásada však bola prelomená prijatím smernice Rady a Európskeho parlamentu č. 93/98/EHS.
Ubuntu Studio

Ubuntu Studio je jedna z oficiálnych derivácií Linuxovej distribúcie Ubuntu. Používa jadro v zásade rovnaké ako pôvodné Ubuntu, je však skompilované s prepínačmi "low latency", čo znamená, že systém si na svoju prácu rezervuje menej prostriedkov a viac ponecháva aplikáciám. To napomáha, aby aj na pomalších počítačoch zvukové aplikácie (vyžadujúce synchronizáciu v reálnom čase) "nezakolísali". Pridáva takisto množstvo aplikácií pre prácu s audiom, grafikou a videom. Prvá stabilná verzia, Feisty Fawn, vyšla 11. mája 2007 pod označením 7.04. Ubuntu Studio a vyšla o niekoľko dní neskôr ako ostatné derivácie.
Ubuntu Studio má 6-mesačný vývojový cyklus, identický s ostatnými deriváciami. Jeho veľkou výhodou je zameranie pre hudobníkov a multimediálnych nadšencov, čo je pomerne ojedinelé vo svete slobodného softvéru.

Pomocou DVD

Bezplatné stiahnutie Ubuntu Studio
Zaslanie cez ShipIt program nie je možné, na rozdiel od iných oficiálnych derivácií
Kúpenie CD cez slovenské stránky Linuxos.sk alebo Ubuntu.kayle.sk

LTS (long time support, čiže verzia s dlhodobou podporou)

Ubuntu Studio má LTS vydanie.

Aktuálna verzia

Aktuálna verzia je 14.04 LTS. Verzia bola vydaná 17. apríla 2014.
Daniel Sedin

Klubový hokej

Daniel Sedin je útočník hrajúci na ľavom krídle. Je 186 cm vysoký a váži 90 kg (údaj z roku 2006). V najvyššej súťaži začal hrať v sezóne 1997/1998 za Modo Hockey Örnsköldsvik v švédskej Elitserien. V roku 1999 ho v úvodnom drafte NHL vybralo mužstvo Vancouver Canucks už v prvom kole ako druhého v celkovom poradí. Už v nasledujúcej sezóne sa stal stabilným hráčom Vancouveru a dodnes zostal verný tomuto klubu spoločne so svojim bratom, jednovaječným dvojčaťom Henrikom. Počas lockoutu v NHL v sezóne 2004/2005 hral opäť za Modo. Na sezónu 2005/2006 mal uzavretú zmluvu na 1,25 milióna dolárov. Hrá s číslom 22.

Reprezentácia

Daniel Sedin získal s reprezentačným výberom Švédska zlatú medailu na Zimných olympijských hrách 2006 v Turíne. Hrá s reprezentačným dresom číslo 12.

Zimné olympijské hry 2006

Po rozpačitom úvode, keď v základnej skupine skončilo Švédsko až na treťom mieste po prehrách s Ruskom 0:5 a Slovenskom 0:3, už nezaváhalo. V štvrťfinále zdolalo Švajčiarsko 6:2, v semifinále Česko 7:3 a vo finále severského rivala Fínsko tesne 3:2.
Keelerova medzera

Keelerova medzera je 42 km široká medzera v prstenci A planéty Saturn, približne 250 km od vonkajšieho okraja prstenca. Malý mesiac Daphnis objavený 1. mája 2005 obieha vo vnútri tejto medzery, pričom ju udržiava čistú od okolitého materiálu. Tento mesiac vytvára vlny na okrajoch medzery. Kvôli obežnej dráhe mesiaca Daphnis, ktorá sčasti zasahuje do plochy prstenca, sú vlny zložené zo zvislých častí, ktoré dosahujú výšku až 1,5 km nad plochu prstenca.
Keelerova medzera bola objavená programom Voyager, a pomenovaná na počesť astronóma Jamesa Edwarda Keelera. Keeler objavil a pomenoval Enckeho medzeru podľa Johanna Enckeho.
Sainte-Croix-de-Mareuil

Poloha

Obec má rozlohu 11,93 km². Najvyšší bod je položený 192 m n. m. a najnižší bod 95 m n. m.

Obyvateľstvo

Počet obyvateľov obce je 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Svetový pohár juniorských klubových tímov v ľadovom hokeji 2011

Svetový pohár juniorských tímov 2011 bol prvý ročník celosvetovej súťaže mládežníckych klubových tímov v ľadovom hokeji organizovaný Mládežníckou hokejovou ligou v spolupráci s IIHF. Uskutočnil sa v dňoch 30. augusta až 3. septembra 2011 v ruskom Omsku. Turnaja sa zúčastnil aj slovenský hokejový klub Tatranskí Vlci. Účastníci turnaja boli rozdelení do dvoch skupín, ich víťazi sa vo finále stretli o celkové prvenstvo.

Zápasy Tatranských Vlkov

Slovenský zástupca prehral v skupine všetky tri svoje zápasy a bez bodu v nej skončil na poslednom mieste.
Podrobnejšie info o zápasoch Tatranských Vlkov nájdete v článku Tatranskí Vlci.
Lachapelle-sous-Chaux

Poloha

Obec má rozlohu 11,16 km². Najvyšší bod je položený 605 m n. m. a najnižší bod 392 m n. m.

Obyvateľstvo

Počet obyvateľov obce je 698 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Synagóga status quo ante

Synagóga status quo ante je synagóga v Trnave, ktorá patrí v súčasnosti Galérii Jána Koniareka. Organizujú sa v nej vernisáže.
Pochádza z roku 1891 (iný zdroj 1897), kedy tam bol rabínom Simon Sidon, ktorý patril k tým, čo chceli zachovať status quo ante, stav pred rozkolom v maďarskej židovskej komunitě medzi reformovaným a ortodoxným smerom.
Reprezentuje architektúru uplatňujúcu orientálne prvky v štýle historizmu. Jej dispozíciu tvorí apsida a modlitebňa obkolesená galériou pre ženy, ktorú podopierajú liatinové stĺpy s kompozitnými hlavicami. V strede modlitebne sa otvára kopula pôvodne so sklenenou výplňou.
Pred synagógou je pamätník židovským obetiam druhej svetovej vojny.
Bernoulliho schéma

Bernoulliho schéma sa používa  na výpočet pravdepodobnosti pri opakovanom pokuse.
Urobíme sériu nezávislých náhodných pokusov, v ktorých nastáva sledovaný výsledok, náhodný jav , s pravdepodobnosťou , . Pravdepodobnosť,  toho, že sa v sérii vyskytne náhodný jav  práve k-krát,  je rovná 
 ,
Horné Saliby

Dejiny

Obec sa spomína v roku 1158 ako súčasť Pannonhalmkého opátstva s názvom Zele. V 16. storočí patrila Thurzovcom, Báthoryovcom a v 17. storočí Esterházyovcom. Viedenská arbitráž 1938 prisúdila obec Maďarsku, kam patrila do roku 1945. 
V júli 1957 pricestoval do Česko-Slovenska vietnamský prezident Ho Či Min a navštívil okrem iného aj jednotné roľnícke družstvo v Horných Salibách. Pri príležitosti výročia 60 rokov od tejto udalosti bola v obci odhalená pamätná tabuľa.

Stavby

V obci sú dva kostoly – klasicistický rímskokatolícky sv. Vavrinca z roku 1775 a evanjelický postavený v rokoch 1786-90. Hospodársky rast od roku 1938 umožnil vybudovanie termálneho kúpaliska a ďalších novostavieb.
Krnča

Polohopis

Nachádza sa na strednom Ponitrí, približne 8 km východne od Topoľčian. Leží na pomedzí Podunajskej pahorkatiny (časť Tribečské podhorie) a pohoria Tribeč (časť Hornianske predhorie), v údolí potoka Dršňa. 
Prístup do obce zabezpečuje cesta III/1702, ktorá odbočuje z cesty III/593 (Nitra – Partizánske). Okresné mesto leží 8 km západne, Partizánske je vzdialené 17 km severovýchodne a krajské mesto 38 km južným smerom.

Dejiny

Prvá zmienka o obci pochádza z roku 1183, no predpokladá sa jej vznik už v polovici 12. storočia. Listina pápeža Lucia III. naznačuje existenciu obce v skoršom období, počas pôsobenia arcibiskupa Lukáša (1158 – 1181). Práve Lukáš odňal podiel z cirkevného desiatku nitrianskej kapitule a v až v roku 1183 arcibiskup Mikuláš kapitule tento poplatok vrátil späť. V prvej polovici 13. storočia patrila obec Mikovi z rodu Diviackovcov, po jeho smrti si obec v roku 1246 rozdelili jeho synovia. Ďalšími majiteľmi územia boli neskôr rody Majthéniovcov, Besnákovcov, Gosztonyiovcov, Albert Filip Krohn, židia Wohlsteinovci, no tiež Ordódyovci, Matuschkovci, Knoglerovci a Kittlerovci. 
V roku 1772 sa tu narodil historik Ján Ribiny, ktorý bol vychovávateľom detí Mateja Bela. Skúmal cirkevné dejiny a vydal 10 teologických a historických prác. Matej Bel spomína obec vo svojich Notíciách, kde uvádza 4 časti obce a zvyšky stredovekého bratríckeho opevnenia v blízkych horách. Súčasný názov obce sa používa od roku 1808 a vznikol z pôvodného názvu Kernulch.

Obyvateľstvo

V minulosti sa obyvatelia obce živili obrábaním viníc, poľnohospodárstvom, pestovaním kapusty. Prínosom pre nich bolo množstvo lesov. Kedysi sa obec skladala z dvoch častí - Kutne a Krnče, v priebehu 18. storočia administratívne splynuli. Zaujímavá je miestna časť zvaná Kutňa, ktorú pre mnoho zachovaných sedliackych domov a dvorov starší občania nazývajú starou Krnčou. V minulosti sa tu nachádzali dva mlyny (jeden existuje), husací rínok i pastierňa (dom obecného pastiera). V minulosti v obci existoval tiež pivovar, liehovar, paličkáreň (malá továrnička grófa Matuschku na výrobu vychádzkových palíc a dáždnikov) i tehelňa. Kedysi boli v obci 2 kaštiele a 6 kúrií, ktoré sa žiaľ nezachovali. Zachovala sa len jedna kúria - rodiny Szoltsányi. 
V obci pôsobí úspešná folklórna skupina Krnčianka, ktorá každoročne poriada stretnutia s rodákmi z chorvátskej dediny Soliani.
Urbès

Poloha

Obec má rozlohu 12,68 km². Najvyšší bod je položený 1 225 m n. m. a najnižší bod 442 m n. m.

Obyvateľstvo

Počet obyvateľov obce je 457 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Hosta

Opis

Sú to bylinné a trváce rastliny. Rastú z podzemku alebo zo stolonu. Majú veľké listy, s variabilnou šírkou (3 – 45 cm) a dĺžkou (2 – 30 cm). Kvety sú na drevnatých stvoloch, ktoré na rastline ostávajú aj cez zimu. Stvol je nad listami a je ukončený súkvetným strapcom (racemus).
If Today Was Your Last Day

Úspech

Singel bola vydaná v Kanade, kde bol vysielaný v lokálnej rozhlasovej stanici 104.5 CHUM FM, kde dosiahol #2 a #12 v rebríčku CHUM Chart Top 30. Skladba debutovala na #35 v rebríčku Billboard Hot 100 v USA a #91 v rebríčku Canadian Hot 100 v Kanade, kde sa neustále zvyšovala jeho pozícia až po #23. Skladba tiež dosiahla #1 v rebríčku UK Rock Chart.
Skladba sa dostala na kompiláciu Now That's What I Call Music!, ktorá bola vydaná len vo Veľkej Británii. Skladba sa tiaž dostala na soundtrack filmu Ako vycvičiť draka a tiež propagovala filmy počas Zimných olympijských hier 2010 vo Vancouveri.
Koncertná premiéra skladby sa konala počas koncertu skupiny v Manchester Evening News Arena v Manchestri v Anglicku dňa 22. mája 2009. Odvtedy je pravidelne hraná na koncertoch. Skladba bola tiež nahraná v akustickej verzii počas vystúpenia v nemeckej televízii.
Chalcedón

Vznik

Farebné pásy na vyleštených rezoch prezrádzajú ich geologickú minulosť. Vznikali v dobách, keď sa ochladzovali horúce podzemné vulkanické vody, v ktorých sa zrážali kremičitany a ukladali do jednotlivých vrstiev. Vzniká v dutinách hornín rozličných typov, najmä v lávach. Veľká časť chalcedónu sa tvorí pri relatívne nízkych teplotách kryštalizáciou roztokov bohatých na oxid kremičitý. Môže však vznikať aj ako produkt dehydratácie opálu.

Výskyt

Najväčšie náleziská sú v Brazílii, Indii, na Madagaskare a v Južnej Afrike. Vyskytuje sa aj v Nemecku, Rakúsku a Česku.
Chèvremont

Poloha

Obec má rozlohu 8,83 km². Najvyšší bod je položený 391 m n. m. a najnižší bod 341 m n. m.

Obyvateľstvo

Počet obyvateľov obce je 1 469 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Hung Up

Hudobná štruktúra a text

hudobne je „Hung Up“ dance-popová a disco skladba. Podľa Musicnotes.com je skladba „Hung Up“ nahraná v bežnom takte s miernym tanečným tempom 120 úderov za minútu. Skladba je nahraná v tónine D mol, s Madonniným vokálnym rozsahom od G₃ do B♭₄. Skladba postupuje v nasledujúcich akordoch Dm–F–C–Dm pre verše a Dm–F–Am–Dm–Dm–F–Am–Dm pre refrén, a mení sa do B♭–F–A–Dm–B♭–F–A–Dm pre prechod. V skladbe je použitý zvuk tikotu hodín, ktorý naznačuje strach zo strácania času.
Sústava MTS

Sústava MTS (iné názvy: sústava jednotiek MTS, systém (jednotiek) MTS, sústava/systém (jednotiek) mts, MTS, zriedkavo meter-tona-sekunda) je sústava fyzikálnych jednotiek. Bola vynájdená vo Francúzsku a prijal ju iba Sovietsky zväz v roku 1933; bola zrušená v roku 1955. Bola postavená na rovnakých princípoch ako sústava CGS, ale s použitím väčších jednotiek pre priemyselné použitie.
Impedancia

Impedancia základných prvkov striedavých elektrických obvodov

Impedancia (Z) sa v schémach obvodov môže znázorňovať ako prázdny obdlžnik, alebo "zubatý" drôt.
Impedancia odporu:  , kde R je rezistancia tzv. ideálneho odporu (rezistora)
Impedancia cievky:  , kde L je indukčnosť tzv. ideálnej cievky (induktora) a ω je uhlová rýchlosť
Impedancia kondenzátora: , kde C je kapacita tzv. ideálneho kondenzátora (kapacitora) a ω je uhlová rýchlosť 
Impedancia závisí od frekvencie, pretože , kde f je frekvencia.